ΚΑΝΟΝΙΣΜΟΣ (ΕΟΚ) αριθ. 3065/79 ΤΟΥ ΣΥΜΒΟΥΛΙΟΥ της 20ής Δεκεμβρίου 1979 περί της εφαρμογής των αποφάσεων αριθ. 1/79 και 2/79 της Μικτής Επιτροπής ΕΟΚ-Ελβετίας - κοινοτική διαμετακόμιση - περί τροποποιήσεως των προσαρτημάτων της συμφωνίας μεταξύ της Ευρωπαϊκής Οικονομικής Κοινότητος και Ελβετικής Συνομοσπονδίας για την εφαρμογή των κανονισμών περί της κοινοτικής διαμετακομίσεως

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,

την πρόταση της Επιτροπής,

Εκτιμώντας:

ότι το άρθρο 16 της συμφωνίας μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας για την εφαρμογή των κανονισμών περί της κοινοτικής διαμετακομίσεως, που υπεγράφη στις 23 Νοεμβρίου 1972(1), παρέχει στη Μικτή Επιτροπή, που συνεστήθη με τη συμφωνία αυτή, την εξουσία να εκδίδει με αποφάσεις, ορισμένες τροποποιήσεις της συμφωνίας αυτής, καθώς και των προσαρτημάτων της-

ότι η Μικτή Επιτροπή απεφάσισε να τροποποιήσει το προσάρτημα II της συμφωνίας, για την έκδοση ενός δευτέρου υποδείγματος κοινοτικής διαμετακομίσεως, το οποίο δύνανται να χρησιμοποιήσουν τα Κράτη Μέλη και του οποίου το περιγραφικό τμήμα κατέχει ένα μόνο χώρο-

ότι η Μικτή Επιτροπή απεφάσισε, επίσης, να τροποποιήσει το προσάρτημα II Α στη συμφωνία για να προβλεφθεί μια ειδική σφραγίδα, προσαρμοσμένη στο έντυπο που αναφέρεται στο εν λόγω προσάρτημα, ότι αυτή η ειδική σφραγίδα θα τίθεται ή θα τυπώνεται εκ των προτέρων στο εν λόγω έντυπο, σε περίπτωση εφαρμογής απλουστεύσεως των διατυπώσεων στα τελωνεία αναχωρήσεως-

ότι οι τροποποιήσεις αυτές αποτελούν το αντικείμενο των αποφάσεων αριθ. 1/79 της 2ας Ιουλίου 1979 και 2/79 της 23ης Νοεμβρίου 1979 της Μικτής Επιτροπής- ότι είναι αναγκαίο να ληφθούν τα μέτρα, τα οποία συνεπάγεται η εφαρμογή των προαναφερθεισών αποφάσεων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι αποφάσεις αριθ. 1/79 και 2/79 της Μικτής Επιτροπής ΕΟΚ-Ελβετίας - κοινοτική διαμετακόμιση - περί τροποποιήσεως των προσαρτημάτων II και II Α της συμφωνίας, μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας, για την εφαρμογή των κανονισμών περί της κοινοτικής διαμετακομίσεως, εφαρμόζονται στην Κοινότητα.

Το κείμενο των αποφάσεων προσαρτάται στον παρόντα κανονισμό.

Άρθρο 2

Ο παρών κανονισμός αρχίζει να ισχύει από την τρίτη ημέρα από της δημοσιεύσεως στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 20 Δεκεμβρίου 1979.

Για το Συμβούλιο

Ο Πρόεδρος

J. TUNNEY

(1) EE αριθ. Ν. 294 της 29.12.1972, σ. 1.

ΑΠΟΦΑΣΗ αριθ. 1/79 ΤΗΣ ΜΙΚΤΗΣ ΕΠΙΤΡΟΠΗΣ ΕΟΚ-ΕΛΒΕΤΙΑΣ - κοινοτική διαμετακόμιση - της 2ας Ιουλίου 1979 περί τροποποιήσεως του προσαρτήματος II της συμφωνίας μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας για την εφαρμογή των κανονισμών περί της κοινοτικής διαμετακομίσεως

Η ΜΙΚΤΗ ΕΠΙΤΡΟΠΗ,

Έχοντας υπόψη:

τη συμφωνία μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας για την εφαρμογή των κανονισμών περί της κοινοτικής διαμετακομίσεως και ιδίως το άρθρο 16 παράγραφος 3 περίπτωση α),

Εκτιμώντας,

ότι οι κανονισμοί περί της κοινοτικής διαμετακομίσεως τροποποιήθηκαν πρόσφατα για την έκδοση ενός δευτέρου υποδείγματος δηλώσεως κοινοτικής διαμετακομίσεως, το οποίο δύνανται να χρησιμοποιήσουν τα Κράτη Μέλη και του οποίου το περιγραφικό τμήμα κατέχει ένα μόνο χώρο-

ότι, κατά συνέπεια, το προσάρτημα II της συμφωνίας πρέπει να τροποποιηθεί,

ΑΠΕΦΑΣΙΣΕ:

Άρθρο 1

Το προσάρτημα II στη συμφωνία μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας για την εφαρμογή των κανονισμών περί της κοινοτικής διαμετακομίσεως τροποποιείται ως εξής:

α) Το κείμενο του άρθρου 1 παράγραφος 1 αντικαθίσταται από το ακόλουθο κείμενο:

"1. Τα έντυπα επί των οποίων εκδίδονται οι δηλώσεις κοινοτικής διαμετακομίσεως πρέπει να είναι σύμφωνα, εκτός των θέσεων που προορίζονται για εθνική χρήση και των διαστάσεων των χώρων που περιγράφονται εν όλω ή εν μέρει από διάστικτες γραμμές, προς τα υποδείγματα που περιέχονται στα παραρτήματα I και II. Κάθε Κράτος Μέλος δύναται να επιτρέψει στους ενδιαφερόμενους να χρησιμοποιούν αντί και στη θέση των εντύπων που αναφέρονται στα παραρτήματα I και II, έντυπα που αναφέρονται αντιστοίχως στα υποδείγματα των παραρτημάτων III και IV. Αυτές οι δηλώσεις χρησιμοποιούνται σύμφωνα με τις διατάξεις του κανονισμού (ΕΟΚ) αριθ. 222/77 και τα άρθρα 3 και 4 του παρόντος κανονισμού".

β) Το κείμενο του άρθρου 3 παράγραφος 4 αντικαθίσταται από το ακόλουθο κείμενο:

"4. Για τις αποστολές που αναφέρονται ταυτόχρονα σε εμπορεύματα που προβλέπονται στο άρθρο 1 παράγραφοι 2 και 3 του κανονισμού (ΕΟΚ) αριθ. 222/77, σε πίνακες T1 δις και T2 δις δύνανται να επισυναφθούν στο ίδιο έντυπο Τ. Σ' αυτή την περίπτωση η θέση που παραμένει κενή μετά το σύμβολο Τ, καθώς επίσης και οι χώροι αριθ. 42, 43 και 49 και ενδεχομένως ο δεύτερος χώρος αριθ. 41, διαγράφονται και μία παραπομπή στους αύξοντες αριθμούς των πινάκων T1 δις και 52 δις σημειώνεται στον πρώτο χώρο αριθ. 41 του εντύπου Τ".

γ) Το κείμενο του άρθρου 5 παράγραφος 7 αντικαθίσταται από το ακόλουθο κείμενο:

"7. Στην περίπτωση των αποστολών που αφορούν ταυτοχρόνως εμπορεύματα που αναφέρονται στο άρθρο 1 παράγραφοι 2 και 3 του κανονισμού (ΕΟΚ) αριθ. 222/77 πρέπει να εκδίδονται και δύνανται να επισυνάπτονται στο ίδιο έντυπο Τ ξεχωριστοί κατάλογοι φοτώσεως.

Σ' αυτή την περίπτωση η θέση που παραμένει κενή μετά το σύμβολο Τ, καθώς επίσης και οι χώροι αριθ. 22, 42, 43 και 49 και ενδεχομένως ο δεύτερος χώρος αριθ. 41 διαγράφονται και μία παραπομπή στους αύξοντες αριθμούς των καταλόγων φορτώσεως, που αναφέρονται σε κάθε μία από τις δύο κατηγορίες εμπορευμάτων πρέπει να σημειώνεται στον πρώτο χώρο αριθ. 41 του εντύπου Τ".

Άρθρο 2

Η παρούσα απόφαση αρχίζει να ισχύει την 1η Ιανουαρίου 1980.

Έγινε στις Βρυξέλλες, στις 2 Ιουλίου 1979.

Για τη Μικτή Επιτροπή

Ο Πρόεδρος

F. KLEIN

ΑΠΟΦΑΣΗ αριθ. 2/79 ΤΗΣ ΜΙΚΤΗΣ ΕΠΙΤΡΟΠΗΣ ΕΟΚ - ΕΛΒΕΤΙΑΣ - κοινοτική διαμετακόμιση - της 23ης Νοεμβρίου 1979 περί τροποποιήσεως του προσαρτήματος II Α της συμφωνίας

Η ΜΙΚΤΗ ΕΠΙΤΡΟΠΗ,

Έχοντας υπόψη:

τη συμφωνία μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας για την εφαρμογή των κανονισμών περί κοινοτικής διαμετακομίσεως και ιδίως το άρθρο 16 παράγραφος 3 περίπτωση α),

Εκτιμώντας:

ότι το άρθρο 58 του προσαρτήματος II της συμφωνίας προβλέπει τη δυνατότητα θέσεως ή τυπώσεως εκ των προτέρων στο έντυπο της κοινοτικής διαμετακομίσεως, μιας ειδικής σφραγίδος, σε περίπτωση εφαρμογής απλουστεύσεως των διατυπώσεων στα τελωνεία αναχωρήσεως-

ότι ο χώρος που φυλάσσεται για τη σφραγίδα του τελωνείου, ο οποίος αναφέρεται στο έντυπο σύμφωνα με το υπόδειγμα του παραρτήματος στο προσάρτημα II Α της συμφωνίας είναι πολύ μικρός για να δύναται να τεθεί ή να τυπωθεί εκ των προτέρων αυτή η ειδική σφραγίδα-

ότι, οι κανονισμοί περί της κοινοτικής διαμετακομίσεως τροποποιήθηκαν προσφάτως για να προβλεφθεί μια ειδική σφραγίδα προσαρμοσμένη σε αυτό το έντυπο, ότι πρέπει να τροποποιηθεί το προσάρτημα II Α της συμφωνίας,

ΑΠΟΦΑΣΙΣΕ:

Άρθρο 1

Το προσάρτημα II Α της συμφωνίας μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας για την εφαρμογή των κανονισμών περί της κοινοτικής διαμετακομίσεως τροποποιείται ως εξής:

α) η σημείωση (1) στο κάτω μέρος της σελίδος αντικαθίσταται από το ακόλουθο κείμενο:

"(1) τροποποιείται από:

- τον κανονισμό (ΕΟΚ) αριθ. 607/78 της 29ης Μαρτίου 1978

- τον κανονισμό (ΕΟΚ) αριθ. 1653/79 της 25ης Ιουλίου 1979"-

β) το άρθρο 1 αντικαθίσταται από το ακόλουθο κείμενο:

"Άρθρο 1

Κατά παρέκκλιση από τις διατάξεις του κανονισμού (ΕΟΚ) αριθ. 223/77, τα Κράτη Μέλη δύνανται να επιτρέψουν η δήλωση κοινοτικής διαμετακομίσεως αντί να εκδίδεται σε έντυπα σύμφωνα με τα υποδείγματα των παραρτημάτων I και II του εν λόγω κανονισμού, να εκδίδονται σε έντυπο που να αντιστοιχεί στο υπόδειγμα του παραρτήματος I σε περίπτωση χρησιμοποιήσεως αυτόματου ή ηλεκτρονικού συστήματος πληροφοριών"-

γ) το ακόλουθο άρθρο προσαρτάται μετά το άρθρο 4:

"Άρθρο 4α

Όταν ένα έντυπο που αντιστοιχεί στο υπόδειγμα του παραρτήματος I χρησιμοποιείται για την έκδοση δηλώσεως κοινοτικής διαμετακομίσεως στα πλαίσια της εφαρμογής του τίτλου IV, τμήμα II του κανονισμού (ΕΟΚ) αριθ. 223/77, η ειδική μεταλλική σφραγίδα της οποίας η χρησιμοποίηση περιγράφεται στο άρθρο 58, παράγραφος 1 περίπτωση β) αυτού του κανονισμού, δύναται κατά παρέκκλιση από αυτή τη διάταξη, να συμφωνεί με το υπόδειγμα του παραρτήματος II.

Σ' αυτή τη περίπτωση οι ενδείξεις που πρέπει να αναφέρονται στο χώρο "Καταχώρηση" του εντύπου που πρέπει να περιλαμβάνουν, την ονομασία του τελωνείου αναχωρήσεως, τον αριθμό του εγγράφου και την ημερομηνία"-

δ) στο παράρτημα, ο αριθμός "1" πρέπει να προστεθεί μετά την λέξη "παράρτημα"

ε) το παράρτημα της παρούσης αποφάσεως πρέπει να προστεθεί στο παράρτημα II.

Άρθρο 2

Η παρούσα απόφαση αρχίζει να ισχύει την 1η Ιανουαρίου 1980.

Εφαρμόζεται ως τις 31 Δεκεμβρίου 1980.

Έγινε στις Βρυξέλλες, στις 23 Νοεμβρίου 1979.

Για τη Μικτή Επιτροπή

Ο Πρόεδρος

F. KLEIN

ΠΑΡΑΡΤΗΜΑ

ΠΑΡΑΡΤΗΜΑ II ΕΙΔΙΚΗ ΣΦΡΑΓΙΔΑ